Aiemmin tapahtunutta...
Kolminkertaistamme Donnien potin. Hän saa 200 000 Rubinexin osaketta.
-Kuka oli 7. presidentti, Dean? -Jackson. Andrew Jackson.
-Mistä hän tuli, Gordy? -Carolinan osavaltioiden rajalta.
Minun pitää vain antaa moukarin laskeutua, ja sinä näytät paskalta.
Haluan, että etsit Martina Slovisin. Tämä on vain minua varten.
Raul Gomez poliisien eläkesäätiöstä.
Kiitos tapaamisesta.
Tiesin, että tekisit rahoillani mitä piti etkä välittäisi miltä se näytti.
-Yhtiöön on hyökätty. -Panemme hänet selliin.
Me mobilisoimme sotakoneen!
En ole ikinä ennen nähnyt häntä sellaisena.
-Mitä muuta hän tekee? -Hän etsii voittoa.
Vastaaja hyväksyy 1,9 miljardin dollarin sakot.
-Eikö hän sanonut, ettei sopisi? -Sitä hän on hokenut.
-Miten siinä kävi? -Saamme ne rahat nopeasti takaisin.
Et käy enää koskaan arvopaperikauppaa, edes itsellesi.
-En voi elää tämän keskellä. -Jääväsin itseni liittomme vuoksi.
Voit luottaa, että vien aloittamasi jutun päätökseen.
-Pidä minut silti ajan tasalla. -Sitten et ole jäävännyt itseäsi.
Olen minä. Virallisesti.
Isä on tuolla.
Taasko? Te viette minut vararikkoon.
Isänne on opettanut teidät hyvin, Axelrodit.
Annatte aina jonkun muun maksaa, vaikka olisitte miten rikkaita.
-Kiitos, mr Layner. -Kiitos, isä.
Toinen samanlainen, kultaseni.
Olisitte voineet ostaa tuon roinan pennosilla.
Mutta eihän sillä ole teille mitään merkitystä. Mennään.
Käykää siihen istumaan.
-Bruce! -Minun juomani, äiti!
Selvä, kaverit.
-Hei, äiti. -Hei.
Nähdään.
-Millaista oli? -Mahtavaa.
-Ovatko lapset turvallisesti kotona? -Kyllä. Miten niin?
Näin heidät Bruce Laynerin kanssa. Hän näytti juovan alkoholia.
En ehtinyt saada häntä kiinni.
Kiitos, Lilly. Ei, halusin ehdottomasti tietää. Kiitos soitosta.
Ennen kuin hyppäätte altaaseen, haluan kysyä teiltä jotain.
Käyttäytyikö mr Layner oudosti?
-Vähän. -Hän piikitteli meitä rahasta.
Ja mitä muuta? Oliko hän...?
Joiko hän autossa?
Vastatkaa äidille.
Hänellä oli oluttölkki autossa. Haistoin sen takapenkiltä.
-Miksette sanoneet mitään? -Hänhän on aikuinen.
-Joiko hän varmasti ajaessaan? -Lillyn mukaan enemmän kuin yhden.
Kyllä, isä. Hän joi.
Bobby...
Margarita-aika!
Kuka haluaa margaritan?
-Hei, Axe! -Kuljetitko lapsiani humalassa?
Rauhoitu. Otin oluen tai pari, korkeintaan kolme. Ei se tuntunut.
-Toin armaat lapsesi ehjinä kotiin. -Minä tapan sinut, paskiainen!
Nouse ylös!
-Tuo käy sinulle vielä kalliiksi. -Tämä oli sen arvoista.
Soittakaa poliisille!
-Vettä tai kahvia, mr Spyros? -Cortado maistuisi.
-Meillä ei ole kahvikonetta. -Ehkä joku voisi käydä hakemassa.
-Olen täällä yksin sunnuntaisin. -Ei, minä tarjoan tämän.
-Tietävätkö he, mikä se on? -Cortado.
Se on kuin macchiato, mutta siinä on enemmän mikrovaahtoa - samettisempi.
Kiitos, muru.
Tiedoksesi vain, että minua ei osteta yhdellä espressolla.
Eikä edes useammilla espressoilla, tai millään hinnalla.
Sinä pilasit sovittelun ja jääväsit itsesi jutusta.
Meidän pitää siis päästä uuteen yhteisymmärrykseen minun roolistani.
Sen täytyy olla suurempi. Minä haluan pääroolin.
Minun löyhkäni tulee peittämään koko tämän jutun.
Kuten sanoit, olen jäävännyt itseni tästä jutusta.
-Miten minua siis voi sitoa...? -Älä nyt viitsi.
Me molemmat tiedämme, että sinä vain esität.
Älä pakota minua kutsumaan toimittajia ja tutkijoita penkomaan.
-Kuulustelemme ehkä vaimoasi ja... -Hyvä on. Sinä voitat, taas.
Me teimme sopimuksen. Minun oli pakko tehdä se, mutta kunnioitan sitä.
Tule joku iltapäivä tällä viikolla. Connerty kutsuu koko ryhmän koolle.
He käyvät kaiken läpi ja työskentelevät kanssasi.
Ei, eivät minun kanssani.
Minä johdan tätä, ja haluan kuulla sinun sanovan, että se sopii sinulle.
Minä haluan olla komentaja.
Välitän tiedon minun väelleni.
-Entä sinun cortadosi? -Juo sinä se.
Dale?
Tarvitsen Martina Slovisin yhteystiedot nyt.
Tulin Stewartin polttareihin.
Tuosta sisään.
Vihaavatko kaikki näin tekevät itseään?
-Se on turhaa. Toimit oikein. -Se on vain luonnollista.
Axelrod tarkistaa puhelimensa ja palkkaa vartijoita suojakseen.
-Hän tietää ansaitsevansa tämän. -Ei minulta.
Kadu vähän, mutta tee se silti. Tunnen samoin tuplahampurilaisista.
Sinun pitää lopettaa niiden syöminen. Hänen pitää jatkaa.
Sinun pitää tehdä kaupat hänen kanssaan ja vahvistaa sisäpiirilähde.
Siitä tulee vaikeaa.
Siksi saatkin meiltä niin hyvän sopimuksen, koska järjestät sen.
Puetaan hänelle mikrofonit.
Anteeksi että häiritsen, mutta et ole palannut asiaan Kemlot-kaupoista.
Tämä on ollut vaikea viikonloppu.
Haluan tietää, pitääkö minun olla valmiina iskemään heti aamulla?
-Odota. -Mutta sinä sanoit...
En ole varma.
Hyvä on sitten. Kiitos.
-Onko kaikki hyvin? -On. Viikonloppu oli vain vaikea.
Tule sisään lasilliselle.
Se on täysin ymmärrettävää. Se oli väistämätöntä siinä tilanteessa.
Se paskiainen ansaitsi sen, mutta yleensä minä torjun väistämättömän.
Antaa muiden koirien kuolata, kun kello soi.
Odotan, kunnes ruoka tulee tarjolle, ja muut ulvovat.
Emme valitse, miten ja milloin reagoimme. Koe osoittaa sen.
Olet lukenut Pavlovin tutkimuksen, etkö olekin?
Pääaineeni oli psykologia, ja Yalessa taloustiede on kuin filosofiaa.
Laajakatseisuus. Se tekee sinusta erityisen, Donnie.
Se häiritsi minua aiemmin, kun muut kahmivat jättibonuksia.
Ei enää.
Vaikka olisimme miten sivistyneitä, pohjimmiltamme olemme eläimiä.
Niin, tiedän sen. Toivon vain, että olisin...
Sinä olisit hillinnyt itsesi lastesi vuoksi, Donnie.
-Näytin lapsilleni huonoa mallia. -He eivät nähneet sitä.
He kuulevat siitä. He nolostuvat tai mikä vielä pahempaa, ylpeilevät.
Pötyä. Heidän pitäisi olla ylpeitä. Heidän isänsä puolusti heitä.
Se tuntui kyllä aika hyvältä.
-Jos olisin sellainen lapsilleni... -Sinä oletkin. Ja olet jatkossakin.
Käydään läpi, mitä meillä on toistaiseksi.
Tiedonantaja on Axelrodin lähellä ja haluaa pelastaa oman nahkansa.
Kutsu Connerty tänne iltapäivällä.
Pyydä tuomaan ryhmä, joka tutkii korruptiota rakennusalalla.
Kun tämä tulee julki, siitä tulee suuri ongelma.
Se on uhka koko yrityksellesi, jos se hoidetaan väärin.
Vaikka sinut tuomittaisiin pelkästä pahoinpitelystä...
Se mulkku kuljetti lapsiamme humalassa. Häntä pitäisi syyttää.
Hän ei voi syyttää Bobbya.
Hänen on tehtävä se siviilikanteen vuoksi. Meidän pitää tehdä aloite.
Toimittajat ovat jo kuulleet huhuja. On vain ajan kysymys, että Layner...
Hänellä on jo ihmisiä hoitamassa asiaa.
-He vuotavat tiedon pian. -Meidän on ehdittävä aiemmin.
Ystäväsi Lillyn pitää sanoa, että hän näki Laynerin juovan ja ajavan pois.
-Hän ei tee sitä. -Kyllä tekee, minä puhun hänelle.
Poliisipäällikkö Mueller kertoo, mitä hänen entisessä piirissään tapahtuu.
Sain kuulla tietoja matkalla tänne, mr Axelrod.
Poliisi on ilmeisesti saanut haltuunsa kännykällä kuvatun videon.
-Lyötte siinä mr Layneria. -Senhän pitäisi hyödyttää meitä.
-Miten paha se on? -Olen vain kuullut siitä.
Hänet aiotaan pidättää ehkä jo huomenna.
Kun mr Bach otti yhteyttä, otin yhteyttä entisiin kollegoihini.
-Minulla on yhä hyvät välit sinne. -Se on hyvä meidän kannaltamme.
Vahvistus Laynerin juomisesta olisi suureksi avuksi.
Silloin syytteeltä putoaa pohja. Muuten joudutte varmaankin oikeuteen.
Järjestän niin, että voimme mennä poliisiasemalle takaovesta.
Useimmat voivat vain haaveilla urastasi.
Saan sinulle useita työtarjouksia jo iltapäiväksi.
Voisimmeko...?
-Tämä pitää hoitaa hienovaraisesti. -Ymmärrän.
Tämä on tunnustelua. En halua sitoutua.
Et tiedä mitä haluat, etkä ole tottunut siihen.
-Nuo temput eivät toimi minuun. -Uskon sen.
Olet nerokas. Billie sanoi aina, että olet älykkäin hänen ystävistään.
Hän sanoi hyviä asioita sinustakin, Chase.
-En halua kuulla yksityiskohtia. -Hyvä, koska muuta en kerrokaan.
Puhutaan sitten sinusta. Miten voin auttaa sinua päättämään?
Ei hedgerahastoja. Ei mitään finanssialalla.
En voi työskennellä kilpailijalle.
Se rajoittaa meitä. Kumpi on tärkeämpää, palkka vai itse työ?
-Onko minun pakko valita? -Molempia on vaikea saada.
-Miten vaikeaa? -Lähes mahdotonta ilman rahastoja.
En tiedä, haluanko jättää sitä maailmaa.
Se on parasta perheeni kannalta.
Korkeasti palkatut työt bisneksessä eivät tuo suoria asiakaskontakteja.
Palkitsevaa työtä, jossa autat ihmisiä muuttumaan nopeasti-
-löytyy vain järjestöpuolelta. Eläisit rakkaudesta, et rahasta.
-Sinulla ei siis ole minulle mitään? -Ei ilman kompromissia.
Haluan puhua sinulle suoraan, vaikka en yleensä työskentele niin.
Kuulinko oikein?
Jostain syystä en halua huijata sinulta ennakkopalkkiota.
Miksiköhän?
Teillä kaikilla on niin kutsuttuja ystäviä muissa rahastoissa-
-jotka sanovat, että olemme kuolemaa tekeviä dinosauruksia.
-Eivätkö he olekaan ystäviä, äiti? -Ne paskiaiset ovat väärässä.
Saamme vähemmän ulkopuolista rahaa, mutta nyt meillä on enemmän vapautta.
Tulette vuosien päästä kertomaan-
-miten nousimme kanveesista ja tyrmäsimme muut.
Ei, heille ei edes tarvitse kertoa. He tulevat anelemaan täältä työtä.
Ihmisten tyrmäämisestä puheen ollen, meillä on sinulle lahja, Axe.
Sinä ansaitsit sen. Me vain hankimme sen.
Siinä se on.
Kuulimme, että tyrmäsit sen kusipään.
Hei!
-Hankit ystäviä ja vaikutusvaltaa... -Aivan, en olisi saanut lyödä häntä.
Olet tehnyt paljon äkkipikaisia asioita viime aikoina.
-Puhutko tapaamisesta miehesi kanssa? -Kyllä.
Itsetuhoisilla on psykologinen profiili. Sinä alat sopia siihen.
Se, mitä tapaamisessa tapahtui, oli itsesuojelua, ei itsetuhoisuutta.
Olin ehkä väärässä grillijuhlissa, mutta joskus on iskettävä takaisin.
-Se, mitä kuulin... -Älä sitä murehdi, teit parhaasi.
Mutta ajattele sitä, kenellä oli hävittävää.
Menin siihen tapaamiseen tekemään sopimusta.
Se vaivaa minua.
-Että Bobby rökitti sen tyypin? -Se, että lapset eivät soittaneet.
-Oliko heillä kännykkä? -Kyllä, heillä on se aina.
He soittavat, kun Instagram ei toimi. He eivät pärjää ulkomaailmassa.
-Eiväthän he ole koskaan siellä. -Niin juuri.
Miten pojat pärjäisivät, jos tilanteemme muuttuisi?
Rakennuttajalla oli dataa kolmessa eri laitteessa.
-Oikeudenkäynti on 6 viikon päästä. -Hyvää työtä.
Kiitos teille kaikille. Pidä viikonloppu vapaata, T.
Mene pojan kanssa baseball-treeneihin.
Bryan, odota hetki.
Käydään hieman yksityiskohtia läpi.
Selvä.
Onko teillä tiedonantaja Axe Capitalissa?
Eikö meidän pitäisi noudattaa sääntöjä? Pitää muuri välillämme?
Hyvä on.
Olemme seuranneet Axe Capitalin työntekijöiden toimia.
Löysimme Donnie Caanin, keskitason kaverin.
Hän osti yhtäkkiä rajusti Rubinexia, biokemian yritystä.
Hän osti sitä valtavasti, paljon enemmän kuin normaalisti.
Yritys sai kuin taikaiskusta viranomaisten luvan tuotteelleen.
Caan oli jo siellä ja myi osakkeensa jättivoitolla.
Panin agentit hänen peräänsä, eikä hän voinut perustella kauppoja.
Hänellä ei ollut yhtään mitään.
Teknikkomme selvittivät metadatasta hänen yhteytensä sisäpiiriläisiin.
Painostimme häntä, ja hän murtui kuin meksikolainen kondomi.
Hän suostui heti yhteistyöhön.
-Haluan auttaa sinua ja Bobbya. -Hienoa.
-Tekisin sen, jos olisin varma. -Varma? Sinähän kerroit siitä.
Niin kerroin, ja minusta tuntuu pahalta, että aloitin sen. Mutta...
Keithillä ei ole nyt varaa julkisuuteen.
Jos hänet yhdistettäisiin tähän, hänen liiketoimensa kärsisivät.
Hänen liiketoimensa?
Hän on aviomieheni. Mitä muuta voin sanoa?
Minun pitää mennä. Kotiapulainen lähtee kolmelta lääkäriajan takia.
-Toin armaat lapsesi ehjinä kotiin. -Minä tapan sinut, paskiainen!
Nouse ylös!
-Tuo käy sinulle vielä kalliiksi. -Tämä oli sen arvoista.
Soittakaa poliisille!
-Eikö alku ole mukana? -Siinä on kaikki.
Tämä on huono juttu.
Meidän on saatava alkuperäinen video, jos se on olemassa.
Se kertoo aivan erilaisen tarinan.
-Kenellä tämä oli? -Mike Dimondalla. Se tuli meilissä.
-Hän tekee meille palveluksen. -Ei, vaan hän pyytää kommenttia.
Hän haluaa julkaista heti jotain.
-Kuka tuon kuvasi? -Dimonda ei kerro.
Hyvä on...
Siellä oli 11 ihmistä.
Kaksi altaan toisella puolella eivät nähneet sitä hyvin.
Video kuvattiin vasemmalta. Siellä oli vain kuusi ihmistä.
Yksi heistä oli Laynerin vaimo. Hän piteli lautasta eikä puhelinta.
Laynerin lapset olivat siellä.
Se ei ollut hänen poikansa 1. liitosta. Tämä oli uimassa.
Pojan tyttöystävä?
Vieressä seisoi toinen tyttö, tämäkin noin 17-vuotias.
Kumpikaan ei ollut uinut, ja molempien puhelimet olivat esillä.
-Hittolainen. -Rakastan sitä, kun teet noin.
Kiitos siitä, mutta nyt minun on saatava se alkuperäinen video.
Etsikää se. Maksakaa, mitä pitää. Kunhan hankitte sen.
LILLY NISKOITTELEE
Minun on mentävä Hamptonsiin.
-Tommy, miten menee? -On mennyt paremminkin.
Kesät täällä saavat kaipaamaan poikkeustilaa. Kyllähän sinä muistat.
Ikävä kuulla.
Eivätkä opiskelijanuoret ja tavalliset törpöt riitä-
-vaan nyt miljardöörit lyövät monimiljonäärejä.
Haluamme helpottaa elämääsi.
Haluamme haudata tämän jutun. Emme kaipaa julkisuutta ja huhuja.
Selvä se. Tietenkin.
Minä nostan mattoa ja te lakaisette. Vai pitäisikö minun hakea luuta?
Me molemmat tiedämme, että tämä juttu sovitaan rahalla.
Eikö hoidettaisi tämä yhdessä nopeammin alta pois?
Se ei ole niin helppoa. Olen nähnyt sen videon.
Kun se tulee julkisuuteen, paine tulee olemaan kova.
Otamme mr Axelrodin lausunnon tapahtumista.
Jos mr Layner ei anna periksi vaan haluaa nostaa syytteen-
-ja jos syyttäjä ei pidä kuulemastaan ja päättää viedä jutun eteenpäin-
-en voi tehdä mitään, vaikka olemmekin vanhoja ystäviä.
-Hei, kultaseni. -Hei, kulta.
-Mitä uutta? -Tiedäthän sinä...
Kevin toi kaverin. Evan piti olla mukana, mutta häntä hyljeksittiin.
-Miten siinä kävi? -Eva itki, ja Kevin oli mukavampi.
Eli normaali arkipäiväinen neuvottelu.
Siitä puheen ollen...
Miten se sopimuksen kaatuminen oikein tapahtui?
Kuvauksesi siitä ei kuulostanut...
Minä kerron. Kaikki oli neuvoteltu valmiiksi.
Mutta ne kokoukset voivat aina yllättää. Tunteet käyvät kuumina.
Todellisuus iskee aina välillä.
Ja isot kalat riuhtaisevat viimeisen kerran, kun niitä vedetään veneeseen.
Siinä kävi niin kuin sanoin: Hän revi sekin silpuksi.
Tapaamme Gilbertit huomenillalla.
He saivat pöydän vain klo 19.30, joten tule sitten ajoissa.
-Eikö sitä voi siirtää? -Sitä on siirretty jo kahdesti.
-Mitä nyt? -Ne kaksi ovat oudon läheisiä.
He ovat naimisissa. Eikö heidän pitäisikin olla läheisiä?
Ei niin läheisiä.
Kiitos.
Tämä on hyvää, Ryan.
-Minun aamiaiseni on syvältä. -Mitä sinä sanoit?
-Olen kyllästynyt juustomunakkaaseen. -Juusto on tahmeaa.
-Ei hätää. Mitä saisi olla? -Ei mitään. He syövät munakkaansa.
Tämä on pahaa ja syömme tätä aina. Isä ei pakota syömään kaikkea.
-Pyytäkää ensin Ryanilta anteeksi. -Anteeksi.
Ja sitten mennään. Nouskaa autoon.
Nyt!
-Miksi vesi on ruskeaa? -Se vain on. Menkää veteen.
-Se on kylmää. Haluan lähteä. -Hiljaa, tai viskaan teidät veteen.
-Mitä me teemme? -Te etsitte simpukoita.
Minä, Lu-tätinne ja kaikki enonne-
-tulimme tänne isoäidin kanssa keräämään 50 simpukkaa ruoaksi.
Niin me opimme tekemään työtä ja hankkimaan elantomme.
-Mitä meidän pitää tehdä? -Tunnustelkaa pohjaa jaloillanne.
Pyöritelkää jalkojanne.
Kuinka monta meidän pitää löytää?
Syötte mitä löydätte. Etsikää niin monta kuin voitte ennen laskuvettä.
-Milloin se on? -Noin neljän tunnin päästä.
En ajanut tänne asti taputtamaan teitä selkään, vaan lukemaan lakia.
Olen kuullut huhuja. Minä vihaan kirottuja huhuja.
Koska niissä on aina jotain perää.
-Löit jonkun tyypin tajuttomaksi. -Maahan, ei tajuttomaksi.
-Ero on hiuksenhieno. -Kiitos, Wags.
Pysyin mukana, kun Dollar Bill pidätettiin.
Entinen poliisi tietää, että yksi konna ei tee kaikista konnia.
Mutta jos ihmiset uskovat, että alat murtua paineessa, he pakenevat.
Pankitkin alkavat katsoa sinua kieroon.
-En anna sen tapahtua. -Olisit ajatellut sitä ennen lyöntiä.
En haluaisi vetää rahojani pois, mutta minä teen sen.
Jos sinut tuomitaan, vaikka pikkurikkeestä, me häivymme.
Tee sopimus.
-Ja hanki vaitiolosopimus. -Tiedän sen. Kiitos, kun tulit.
Dimonda sanoi, että hän julkaisee jutun vaikka ilman kommenttiasi.
Järjestä tapaaminen hänen kanssaan.
Ari Spyros itse.
-Onko virvoketoiveita? -Haluan vain tavata ryhmän.
Sinä tapaatkin. Uskon, että tämä tulee kiinnostamaan sinua.
Martina Slovis.
Varoitinhan sinua helvetin tulesta, jos ryppyilisit minulle.
Etkö koskaan ihmetellyt, miksi emme enää olleet ystäviä?
Opiskelimme yhdessä ja pelasimme softballia samassa joukkueessa.
-Pidin sitä vain kilpailuasetelmana. -Muistele hieman menneitä.
Ennen kuin aloitit rahoitustarkastuksessa.
Kesä 2005, Willigut Farleyn juhlat Moran'sissa.
Näin Martina Slovisin baarissa. Hän teki kesätöitä liikejuridiikassa.
Osoitin sinua ja sanoin tulleeni kanssasi. Hän valahti kalpeaksi.
Hän oli valkoinen kuin lakana.
Sitten hän sanoi sen: "Ari Spyros raiskasi minut."
Uskoitko häntä? Olimme olleet ystäviä kuusi vuotta.
En ollut varma ennen kuin näin sinut myöhemmin pöydässä.
Sanoin: "Arvaa, keneen törmäsin juuri baarissa. Martina Slovisiin."
Muistatko, mitä sinä sanoit?
"Minä nain sitä pikkupimua. Mitä hän väitti?"
-Silloin minä tiesin. -Sinä et voi...
Älä sano mitään. Tämä riittää. Saat minut voimaan pahoin.
Se olisi sana sanaa vastaan. Syyteoikeus on vanhentunut.
Me molemmat tiedämme, mitä se oli.
Sinä tuhosit tuon naisen elämän.
Hän auttaa minua tuhoamaan sinun elämäsi, ellet palaa ruotuun!
Nyt minä päätän roolisi täällä, jos sinulla yleensä on roolia!
-Joten? -Hän yllättyi saadessaan puhelun.
Varsinkin kun hän ei ole harjoittanut lakia muutamaan vuoteen.
Hän asuu Phillyssä pienten lasten kanssa eikä aikonut palata töihin.
On paljon kokeneempiakin juristeja. Otin muistiinpanoja haastattelusta.
Se oli vain ajatus. Maksa matkakulut ja pane hänet suosituslistalle.
Odotan muistiinpanojasi. Kiitos.
Antakaa Nickille aplodit.
Sal pakottaa minut yhä maksamaan.
Kuulin, että söit viimeksi kaiken, mutta et ole tullut takaisin.
Minun täytyy pitää varani. Enkä ole tottunut syömään kroisosten kanssa.
Tällaisessa paikassa käy tyyppejä, joilla ei ole virallisia tuloja.
Et silti kutsunut minua tänne kertoaksesi gangsteritarinoita.
Sinä haluat puhua siitä jutusta ja videosta.
Sinä löysit sen ensimmäisenä. Vaikuttavaa toimittajantyötä.
Minä löysin sen ja aion julkaista sen.
En aio haudata sitä, vaikka ruoka täällä olisi miten hyvää.
Et tietenkään. Emme puhu nyt siitä.
Puhumme siitä, että odotat päivän, niin että olet yhä ensimmäinen.
Sillä aikaa lennät Aspeniin puhumaan tv-pomon kanssa omasta ohjelmastasi.
Charlie Rosen pitää lopettaa joskus.
-En voi ottaa matkaa vastaan. -Et tee sitä minun koneellani.
-Joku näkee minut. -Ei, kone laskeutuu yksityiskentälle.
Sitten en taidakaan julkaista juttua tänä iltana.
Namia. Tämä on namia.
En voinut vuosiin syödä sisäelimiä. Haistoin paskan hajun.
Sitten sain hypnotisoitua hänet.
-Käytätkö nyt hypnoosia, Nancy? -Se tehoaa vain häneen.
Katson häntä silmiin, katseemme lukittuvat, ja me teemme muutoksen.
Se toimii. En haista enää edes oman paskani hajua.
Uskon, että siihen on hyvä syy, miksi haistamme oman paskamme.
Minusta se on suloista, Chuck. Osaisinpa hypnotisoida sinut.
Miten luulet, että sait minut tulemaan tänne?
-Miten töissä menee? -Loistavasti.
Kun aloitimme, luulimme, että meidän pitäisi myydä ovelta ovelle.
Nyt meillä on 40 työntekijää-
-ja puolet USA:n loistohotelleista käyttää meidän kylpytakkejamme.
Se on huikea menestystarina, ja te työskentelette kaiket päivät yhdessä.
En ole ikinä ymmärtänyt, miten voitte olla kuin siamilaiset kaksoset.
Yhteenkasvaneet, Chuck.
Ei, minä tarkoitan vain...
En ymmärrä, miten voitte tehdä sitä vuorokauden ympäri joka päivä.
-Ettekö te koskaan halua...? -Halua mitä?
Emme. Emme voi kuvitellakaan mitään muuta 17 vuoden jälkeen.
Näin ei ollut aina. Ensimmäisinä vuosina meillä oli omat elämämme.
Teimme tietoisen valinnan elää näin. Perustimme yrityksen.
Teemme työmatkamme aina yhdessä. Tiedämme toistemme salasanat.
Nyt olemme ylittäneet viimeisen rajan.
Meillä on sama salasana.
Se ei ole kovin turvallista.
Mekin tiedämme toistemme salasanat.
Niin. Onko omasi yhä se kahden vuoden takainen, kun kovalevy vaihdettiin?
-Entä sinulla? -Se pitää vaihtaa 9 kuukauden välein.
En vain muistanut kertoa sinulle. Olisin muuten toki kertonut.
Minä teen sen.
Olemme läheisiä, mutta jaamme velvollisuudet töissä.
-Miten? -Minä hoidan halaukset, hän pusut.
Herran tähden, sanoivatko he oikeasti niin?
Ehkä normaali suhde näyttää tuolta.
Luit itsesi lääkäriksi ja toimit psykologina. Oletko nähnyt moista?
Älä viitsi. Kukaan ei voi olla noin rakastunut 17 vuoden jälkeen.
Ei voi katsella toista koko päivän ja haluta kotona vielä naida tätä.
Meidän pitää karaista lapsia.
-He karaistuvat, kun se on tarpeen. -Miten? He saavat kaiken eteensä.
Meidän piti oppia huolehtimaan itsestämme.
Opimme kynsimään ja raapimaan. Se ei ole pelkästään hyvä asia.
-Eikö? -Kun tapasimme, olin yhä eläin.
-Etkä se hauras kukka, joka olet nyt? -Niin juuri.
Minun piti tehdä työtä pehmentyäkseni. Sinä kesytit minut.
-Särmäni tuovat minulle yhä pulmia. -Se ei olisi heille pahitteeksi.
Olet aina sanonut, että epätoivo tuo sinulle edun rikkaista.
He ovat nyt rikkaiden lapsia. Mistä se saavat sitkeytensä?
Hyvä on.
Ilmoitamme heidät kalastustroolariin tai muukalaislegioonaan kesäksi.
Olen tosissani.
Kuulen, mitä sanot. Tiedät, että tuen sinua.
Okei?
SAMMUTIN HERÄTYSKELLON
ANNA AXEN HOITAA OMAT ONGELMANSA SALASANA: ROADDOG789
CHASE KENDALL: OLETKO VAPAA TÖIDEN JÄLKEEN?
Saanko?
Olen oikeasti iloinen, että sinä hoidat nyt Axen juttua.
Voin omistautua nyt sataan muuhun juttuun. Haluan sinun tietävän sen.
Se on mukava kuulla, pomo.
Toivon vain, että olisin varma tiedonantajastasi.
Hän kuulostaa lupaavalta, mutta sinulla ei ole mitään konkreettista.
On vielä aikaista.
Minulla oli tapana kovistella tiedonantajia parin viikon välein.
Heidän oli hyvä tietää paikkansa.
Pieniä motivointipuheita.
Tapaan hänet muutenkin pian ja näytän, miten Axe paljastaa itsensä.
Axe tuntee ihmisiä kaikkialla. Valitse paikka huolellisesti.
Olen käyttänyt erästä turvallista tapaamispaikkaa. Axe ei tiedä siitä.
-En halua rikkoa sääntöjä. -Et varmastikaan.
Halusitko tavata minut?
Missä olet ollut? Viime kerrasta on viikkoja.
Axe näyttää päästäneen sinut lähemmäs itseään.
Kerroit aiemmin, että sinä melkein pelkäsit häntä töissä, mutta et enää.
Hän on suuri voimavara. Päätin, etten torjuisi sitä enää.
Olit ennen yksi avoimimpia ihmisiä täällä-
-mutta olet vetäytynyt kuoreesi.
Nytkin minusta tuntuu, että sinä salaat jotain.
Ehkä minä olen vain väsynyt.
Pärjään hyvin enkä halua pilata sitä puhumalla siitä.
En voinut olla ajattelematta ongelmaasi. Määrään sinulle jotain.
Boulevardier hänelle ja minulle toinen samanlainen.
Se on kuin negroni, mutta siinä on ruisviskiä ginin sijaan.
-Mistä tiedät, että pidän negronista? -Billie kertoi. Minä kysyin häneltä.
Pitääkö headhunterin nykyään tietää sellaista asiakkaistaan?
-Olet muita kiinnostavampi. -Älä viitsi. En kaipaa imartelua.
Ammattitauti, mutta kohdallasi se ei ole imartelua.
Löysin tänään jotain. Työn, joka voisi olla unelmiesi täyttymys.
He eivät käytä headhuntereita enkä ota sinulta palkkiota, jos saat työn.
Haluatko puhua siitä, miksi vähättelet itseäsi?
En.
-Kerro siitä työstä. -Se on johtava konsulttiyritys.
Sen asiakkaat ovat ajattelijoita, suuryritysten johtajia-
-hulluja neroja, joihin pitää sopeutua.
Haluatko haasteen? Tämä työ vaatii sinua nostamaan rimaasi.
Esitä viileää jos haluat, mutta näen, että olet innoissasi.
Olen kiinnostunut... mutta minulla on kysymyksiä.
Palkastako? Se on huipputasoa, samaa tasoa kuin sinulla nyt.
Esittelin sinut kertomatta nimeäsi. Paikka on sinun, jos haluat sen.
On aika hämmentävää saada juuri se mitä haluaa, vai mitä?
-Haluan maksaa palkkiosi. -Anna minun tehdä hyvä työ.
-Minun on voitava tehdä jotain. -Sinä voitkin. Juo drinkkisi.
Tässä on päivän lataukset. Muutamia keskusteluja.
Ei vielä sitä, mitä te haluatte.
Siitä minä halusinkin puhua.
Moni yrittää tehdä erään tempun. Käytämme siitä nimeä "bojangle".
Joku sinunlaisesi jää kiinni ja päättää tehdä yhteistyötä.
Sitten he vain vedättävät meitä eivätkä anna meille mitään.
Ehkä he uskovat, että menetämme mielenkiintomme tai jotain.
Niin ei tule käymään, joten älä yritä tehdä minulle "bojanglea".
"Petoksen hinta pitää aina maksaa ruumiillisesti."
-Onko tuo Shakespearea? -Stephen Kingiä. Se on silti totta.
Olet oikeassa huomatessasi vastahakoisuuteni.
Minua kuvottaa pettää mies-
-joka antoi minulle kaiken...
...jotta voisin olla perheeni kanssa.
Joten jos tämä ei riitä, voit painua helvettiin!
Sano sinä. Haluatko, että jatkan tätä?
Kyllä, jatka vain. Me otamme yhteyttä.
Jestas sentään... Pilailetko kanssani?
Uskottava lähde. Hyvin hoidettu.
Tämä on uskomattoman holtitonta.
Huomenna, Bryan.
Minä kuuntelen valituksesi huomenna.
Annan sinun esittää valituksesi pitkään ja äänekkäästi.
Voit karjua, ja minä kuuntelen. Huomenna.
Mutta nyt...
Loistavaa työtä.
-Hei! Maksoitko lapsenvahdille? -Kyllä, hän lähti jokin aika sitten.
-Mitä teit tänään? -Tapasin oikeudellisen komitean.
Entä sinä?
Kävin lasillisella Billien ja opiskelukaverien kanssa.
-Tiedämme, kummalla oli hauskempaa. -Niin.
-Mitä nuo ovat? -Makuupusseja. Menkää pakkaamaan.
-Miksi? -Koska lähdette partioleirille.
-Mitä? -Teidän on aika oppia eräelämää.
Telttailua. Tulen tekemistä. Kartan lukemista. Solmujen tekemistä.
Elämäntaitoja.
-Isä? -Tuen äitinne päätöstä.
Nouskaa ylös.
-Peruin puheesi konferenssissa. -Mitä muuta?
Raul Gomez kysyy, voiko hän kertoa johtokunnalle, että olet kuivilla.
Soita hänelle myöhemmin.
Olit oikeassa. Se oli se tyttöystävä.
Video tekee kaiken selväksi. Layner joi alkoholia.
Hän käytännössä myöntää ajaneensa humalassa ja solvaa sinua.
Vain meillä on nyt koko versio.
-Mitä se maksoi? -Budjettini rajoissa.
Hyvin tehty. Nyt meidän pitää saada se Mike Dimondan käsiin.
Sitä siirretään parhaillaan.
Pystyttäkää teltat! Sitten osa teistä alkaa kypsentää makkaroita ja papuja!
Hei siellä!
-Täällä ei käytetä laitteita, kaveri. -Anteeksi.
Anna se tänne.
Onko sinullakin sellainen?
Hyvä on sitten. Toimeksi sitten. Teltat eivät pystytä itseään.
400 000 katselukertaa kahdessa tunnissa. Se leviää kuin virus.
Se on kuin kirottu kulkutauti!
Tätä juttua ei ole enää poliisin järjestelmässä.
Hän myöntää rattijuopumuksen, joten reaktionne oli oikeutettu.
Pitäkää vain matalaa profiilia.
Kiitos. Kas tässä.
Teillä on numeroni, jos tarvitsette vielä jotain.
Tämä on paras: "Äidit rattijuoppoja vastaan ylistää #BobbyAxelrodia."
"#Äläajahumalassa."
-Olet oikea sankari. -Puhelimesi käy kuumana.
Spartan-Ivesin Lawrence Boyd: "Bobby, tule kyytiin helikopteriini."
Ja Raul Gomez: "Poliisien eläkesäätiö pysyy Axe Capitalissa."
-Nouse ylös! -Tuo käy sinulle vielä kalliiksi.
Axelrod voittaa!
Niinpä tietenkin.
Sanoin kuuntelevani sinua, joten teen sen.
En tee sitä näin.
Nimitä joku muu. Minulla on paljon muita juttuja hoidettavana.
Luuletko neuvojeni heikentävän mahdollisuuksiasi voittaa?
Ei, kyse on rehellisyydestäni. Minun on saatava johtaa juttua.
Ego.
Bryan Connerty voi sanoa: "Minä nappasin Bobby Axelrodin."
Kyse ei ole egosta. En ole yksin.
Meillä on suuremmat resurssit kuin millään syyttäjällä maailmassa.
Aion käyttää niitä haluamallani tavalla.
Minäkin menetän joskus näkökulman asioihin.
Voitonhimo voi tehdä niin.
Sanon "minä", en "me" tai "liittovaltio".
Unohdan, että historia ei välitä paskaakaan, voitimmeko jonkin jutun.
Sadan vuoden päästä sillä ei ole mitään merkitystä.
Mutta kun ne kaikki lasketaan yhteen, niillä on merkitystä.
Älä ajattele sitä tunnetta, jonka hankkimasi langettava tuomio tuo.
Ajattele eläkeläisiä, tuntityöläisiä...
...viattomia tehdastyöläisiä-
-jotka nousevat joka aamu elättääkseen perheensä.
He kaikki luottavat amerikkalaiseen lupaukseen:
Tee ahkerasti töitä, niin saat mitä ansaitset.
Sijoita pesämunasi niin, että se kasvaa. Hanki riittävä eläke.
Tuo on ainoa syy...
Heille on uskoteltu, että pelikenttä on tasainen kaikille.
Me tiedämme, että se pelikenttä on kalteva kuin kiero noppapöytä.
Ja se on Bobby Axelrod, joka sahaa pöydän jalkoja.
Jokainen hänen sisäpiiritiedolla ja kurssimanipulaatiolla saamansa taala-
-on pois niiltä, jotka ovat sen ansainneet.
Ja Axe tulee tekemään kaikkensa, jotta se peli jatkuisi.
Siksi sinä tarvitset minua.
Olen valmis tuijottamaan kuiluun tavallisen moraalin tuolle puolen-
-ja tekemään mitä pitää, jotta se kirottu pöytä saadaan taas oikaistua!
-Istu siihen. -Älä nyt viitsi.
Haluan, että istut siihen.
Jonain päivänä istut siinä tuolissa oikeasti.
Tulet muistamaan tämän ja ymmärtämään sen tavalla, johon et nyt pysty.
Mutta tiedä tämä: Tämä on sinun juttusi, Bryan.
En anna sinun luopua siitä.
Ainoa asia, jota sinun pitää kysyä itseltäsi on se-
-pystytkö taistelemaan heitä vastaan paremmin minun avullani-
-vai ilman minua.
Istu nyt siinä...
...ja ajattele asiaa.
Uskon, että tulet ilahtumaan.
-Juokse! -Mitä hittoa...?
-Hyppää autoon. -Hän tulee!
Turvavyöt kiinni.
Ei!
Oli fiksua säilyttää kännykkä.
-Onko teillä nälkä? Mitä söitte? -Makkaraa ja papuja. Kamala nälkä.
Nyt olette oppineet arvostamaan sitä, mitä teillä on.
Teillä oli siis rankka ilta.
Haluatteko oikeaa ruokaa? Tiedän, mistä saa hyviä pirtelöitä.
Suomennos: Tommi Lupunen www.sdimedia.com